Source: http://www.monitoruljuridic.ro/act/ordin-nr-213-din-27-noiembrie-2019-privind-modificarea-i-completarea-regulamentului-nbsp-pentru-autorizarea-persoanelor-fizice-care-desf-oar-activit-i-n-sectorul-gazelor-naturale-aprobat-prin-ordinul-pre-edintelui-220528.html
Timestamp: 2020-01-21 21:20:14+00:00

Document:
﻿ ORDIN nr. 213 din 27 noiembrie 2019 privind modificarea şi completarea Regulamentului pentru autorizarea persoanelor fizice care desfăşoară activităţi în sectorul gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 83/2014
Având în vedere prevederile art. 119 şi ale art. 121 alin. (3) din Legea energiei electrice şi a gazelor naturale nr. 123/2012, cu modificările şi completările ulterioare,
Regulamentul pentru autorizarea persoanelor fizice care desfăşoară activităţi în sectorul gazelor naturale, aprobat prin Ordinul preşedintelui Autorităţii Naţionale de Reglementare în Domeniul Energiei nr. 83/2014, publicat în Monitorul Oficial al României, Partea I, nr. 692 din 22 septembrie 2014, cu modificările şi completările ulterioare, se modifică şi se completează după cum urmează:
1. La articolul 3 alineatul (1), litera e) se modifică şi va avea următorul cuprins:
"e) legitimaţie - act administrativ individual emis de ANRE instalatorilor autorizaţi şi care atestă calitatea de instalator autorizat pentru desfăşurarea activităţilor de proiectare/ execuţie/exploatare a obiectivelor/sistemelor/instalaţiilor din domeniul gazelor naturale;"
2. La articolul 10, după alineatul (1) se introduce un nou alineat, alineatul (1^1), cu următorul cuprins:
"(1^1) Persoanele declarate admise în urma examenului ridică legitimaţiile de la sediul ANRE, după 30 de zile de la publicarea rezultatelor, sau pot solicita transmiterea acestora prin poştă, cu plata cheltuielilor aferente expedierii. Legitimaţia este valabilă numai împreună cu un act de identitate."
3. La articolul 11 alineatul (1), litera c) se modifică şi va avea următorul cuprins:
"c) dovada absolvirii, în ultimele 30 de luni, a unui curs de pregătire teoretică pentru fiecare tip de autorizare solicitat;"
4. La articolul 11 alineatul (2), litera a) se modifică şi va avea următorul cuprins:
"a) e-mail la adresa instalatori@anre.ro;"
"(4) Persoanele fizice care deţin calitatea de instalator autorizat şi care solicită pentru prima dată prelungirea legitimaţiei pot ridica legitimaţiile de la sediul ANRE, în termen de 30 de zile de la data prelungirii acestora, sau se pot transmite prin poştă, cu plata cheltuielilor aferente expedierii, ca urmare a unei solicitări scrise. Legitimaţia este valabilă numai împreună cu un act de identitate."
6. La articolul 18, alineatul (2) se modifică şi va avea următorul cuprins:
"(2) În vederea prelungirii duratei de valabilitate a legitimaţiei de instalator autorizat solicitantul trebuie să urmeze, în ultimele 30 de luni de valabilitate a legitimaţiei, un curs de pregătire teoretică, cu o durată de minimum 20 de ore, corespunzător tipului de autorizare solicitat."
7. La articolul 18, alineatul (4) se abrogă.
8. Anexa nr. 2 se modifică şi se înlocuieşte cu anexa care face parte integrantă din prezentul ordin.
Persoanele fizice care desfăşoară activităţi în sectorul gazelor naturale duc la îndeplinire prevederile prezentului ordin, iar entităţile organizatorice din cadrul Autorităţii Naţionale de Reglementare în Domeniul Energiei urmăresc respectarea acestora.
pentru înscrierea la examenul de instalator autorizat în domeniul
gazelor naturale/prelungirea valabilităţii legitimaţiei de instalator autorizat în domeniul gazelor naturale
Subsemnatul(a), ..........................., domiciliat(ă) în localitatea ......................, str. ................... nr. ....., bl. ...., et. ....., ap. ....., cod numeric personal .................., vă rog să îmi aprobaţi*):
1. înscrierea la examenul de instalator autorizat în domeniul gazelor naturale tip de autorizare: .....................................................
(Se completează cu tipul/tipurile pentru care solicitantul doreşte să susţină examenul de autorizare.);
2. prelungirea duratei de valabilitate a Legitimaţiei de instalator autorizat nr. .................. .
În acest sens anexez următoarele documente:
Subsemnatul(a) declar pe propria răspundere că**):
1. documentele depuse sunt conforme cu realitatea şi declar că am luat cunoştinţă de prevederile art. 326 din Codul penal privind falsul în declaraţii;
2. \u-3928? sunt/\u-3928? nu sunt de acord cu publicarea pe pagina de internet a Autorităţii Naţionale de Reglementare în Domeniul Energiei a datelor cu caracter personal (numele şi prenumele, localitatea şi judeţul de domiciliu);
3. \u-3928? sunt/\u-3928? nu sunt de acord cu publicarea pe pagina de internet a Autorităţii Naţionale de Reglementare în Domeniul Energiei a numărului de telefon şi adresei de e-mail.
Sunt de acord ca Autoritatea Naţională de Reglementare în Domeniul Energiei (ANRE), cu sediul în str. Constantin Nacu nr. 3, sectorul 2, Bucureşti, să colecteze şi să prelucreze datele mele cu caracter personal.
Consimţământul în ceea ce priveşte prelucrarea datelor cu caracter personal, precum şi furnizarea datelor menţionate în formularul GDPR sunt voluntare.
Acest consimţământ poate fi revocat în orice moment, cu efect ulterior printr-o notificare către ANRE, prin e-mail către dpo@anre.ro sau printr-o cerere scrisă la Registratura ANRE din Bucureşti, str. Constantin Nacu nr. 3, sectorul 2. Vă rugăm să aveţi în vedere faptul că revocarea consimţământului nu afectează legalitatea utilizării datelor înainte de retragerea consimţământului (notificarea nu are efect retroactiv). Dacă consimţământul nu este acordat sau a fost revocat, datele personale nu vor fi utilizate în scopurile menţionate în formularul GDPR care poate fi consultat pe site-ul ANRE la adresa https://www.anre.ro/ro/gaze-naturale/informatii-de-interes-public/info-instalatori-gaze-naturale/gdpr-instalatori. În cazul în care aveţi întrebări legate de această declaraţie de consimţământ sau de protecţia datelor de către ANRE în general, vă rugăm să contactaţi ofiţerul nostru pentru protecţia datelor la adresa de e-mail: dpo@anre.ro
Vă rugăm să marcaţi cu [x] şi să completaţi modalitatea prin care doriţi să fiţi contactat în scopul furnizării de informaţii de către ANRE:
[] E-mail …………..
[] Telefon ………….
[] Am înţeles această declaraţie de consimţământ şi sunt de acord cu colectarea şi prelucrarea datelor mele personale în scopurile descrise în formularul GDPR.
Acest formular este valid numai în cazul în care căsuţa/căsuţele este/sunt bifată/e cu X.
.....................…...............
*) Se completează la pct. 1 sau 2, după caz.
**) Se bifează obligatoriu una dintre căsuţele de la pct. 2 şi 3.
Tags: Monitorul Oficial, Acte Monitorul Oficial, Ordin, Alte Institutii, ﻿ ORDIN nr. 213 din 27 noiembrie 2019

References: articolul 3
 articolul 10
 articolul 11
 articolul 11
 articolul 18
 articolul 18